  Виталий Пронин Шораз учкыса, малпаськод: обезян тынэсьтыд вань косондэ быдэстоз, мылкыддэ ӝутоз. Но со выжыкыл.Вуоно арлэн тусэз, Шундыљужанпал календарья, маймыл луэ. Али та пӧйшуръёс асьме дорын но пумиськыло. Куд-огез сое басьто уксё поттон понна, мукетъёсыз - пиналъёссэс шумпоттыны. Мар тодоно та пӧйшур сярысь?Шораз учкыса, малпаськод: обезян тынэсьтыд вань косондэ быдэстоз, мылкыддэ ӝутоз. Но со выжыкыл. Ижысь зоопарклэн кивалтӥсезлэн воштӥсез Екатерина Пчельникова верамъя, обезян - кыр пӧйшур, эрикез яратэ, аслыз ачиз кузё луон вираз пыӵамын. Соин но уллёязы кузё луон понна жугиськон учыръёс туж ӵем пумиськыло. Таин сэрен маймылэз туж шуг ачидъя тупатыны. Маке ӧз кельшы ке, куртчыны но, ӵабтыны но быгатоз. Коркан ваньзэ йырин-чукин берыктоз. Зэм, асьмелы шуг син шорамы пуктыны, 8-10 килограммъем живот адямилэсь кужмогес луыны быгатэ шуыса. Нош кужмыз солэн бадӟым. Соин ик сое дорын вордыны кышкыт. Зэм, возьматӥды ке, тӥ та коркан кузё шуыса, маймыл та малпанэн тэрытӥськыны выроз ик. Пичи выжыысь лякыт маймылъёс лякытгес луо, кылсярысь, игрунок, саймири. Интернетын таос вузасько шуыса ялонъёс лачак.-  Туала арын маймыл вордон бизнеслы пӧрмиз. Адямиослэсь уксёзэс кыскон понна куд-огез обезян басьтэ. Животэз жалятэк пӧсь шунды шорын возе, кылзӥськись мед луоз шуыса, ческыт сиёнэн сюдэ, ву сётыны вунэтэ яке мултэс трос секта. Маймыл диабетэн висьыны кутске. Со одӥг сезон сяна бизнесменъёс киын уг но улы. Котькыӵе животлы уго, адямилы сямен ик, умой сиён, шутэтскон но яратон кулэ.Япониысь макакаос 15 градус кезьытэз чидало, таос 10 градус шунытын шугомыны ӧдъяло ни. Нош вань мукет обезянъёслы окыт кулэ. Куд-огезлы 27-30 градус шуныт мед луоз.Адямиос кыӵе ке живот басьтон азязы уг ик малпасько, мар соосты возьма. Дорамы туж ӵем вазиськыло, животсэс басьтыны курыса. Обезьянэз котькыӵе чылкыт миськы, вылаз одӥг тэез но ӧз бызьылы ке но, ассэ кызеныз зырамысь ноку уз дугды. Та сям вираз пыџамын - озьы со паразитъёсызлэсь мозмытске уго. Бушатӥськыны но сое нокызьы горшоклы уд дышеты - кытчы мылыз потӥз, отчы ик ветлоз.Маймыл туж матын луэ адямилы, соин ик со адямилы тупась вань висёнъёсын черланы, асьмелы соосты паланы быгатэ.  Соин ик солы одно ик витаминъёс сётъяно, прививка пуктылоно. Дунтэмгес но капчигес маймыл шоры палэнысен учкыны,  - вера Екатерина Петровна.Маймыл туж яратэ сиськыны. Сие ваньзэ, мае асьмеос сииськомы. Кӧт тыремзэ ӵемысь уг вала. Сиёнзэ ӵуказелы ватыны яратэ. Трос сиськыны шедьтэ ке, куае, бордаз пӧртэм висёнъёс лякисько. Со сяна, туж зол кулэяське эшлы. Огназ кемагес улӥз ке, мӧзмыны кутскоз но черлалоз.  Маймылэз луэ дышетыны пӧртэм фокусъёс лэсьтыны. Но со понна бадӟым чидан кулэ. Со уг яраты зол куараез - лек луэ.Елена Сараматова Туспуктӥз А. Горбунов  Теги: визь-кенешъёс Выльар  